అనుకుల్ రాయ్

అనుకుల్ సుధాకర్ రాయ్ (జననం 30 నవంబర్ 1998) జార్ఖండ్, కోల్‌కతా నైట్‌రైడర్స్ తరపున ఆడే భారతీయ క్రికెటర్. ఆయన డిసెంబర్ 2017లో 2018 అండర్-19 క్రికెట్ ప్రపంచ కప్ కోసం భారత జట్టులో చోటు దక్కించుకున్నాడు. అండర్-19 క్రికెట్ ప్రపంచ కప్‌లో అత్యధిక వికెట్లు తీసిన బౌలర్‌గా నిలిచాడు.

అనుకుల్ రాయ్ బీహార్ రాష్ట్రంలోని సమస్తిపూర్‌లోని రోసెరాలోని భిర్హాలో జన్మించాడు.

అనుకుల్ రాయ్ 2018 ఫిబ్రవరి 8న 2017–18 విజయ్ హజారే ట్రోఫీలో జార్ఖండ్ తరపున లిస్ట్ ఏ అరంగేట్రం చేశాడు. ఆయన 2018 నవంబర్ 1న 2018–19 రంజీ ట్రోఫీలో జార్ఖండ్ తరపున ఫస్ట్-క్లాస్ అరంగేట్రం చేసి తొమ్మిది మ్యాచ్‌లలో 30 మందిని అవుట్ చేయడంతో టోర్నమెంట్‌లో జార్ఖండ్ తరపున అత్యధిక వికెట్లు తీసిన బౌలర్‌గా నిలిచాడు. ఆయన 2019 ఫిబ్రవరి 21న 2018–19 సయ్యద్ ముష్తాక్ అలీ ట్రోఫీలో జార్ఖండ్ తరపున ట్వంటీ 20 అరంగేట్రం చేశాడు. అక్టోబర్ 2019లో 2019–20 దేవధర్ ట్రోఫీ కోసం ఇండియా బి జట్టులో చోటు దక్కించుకున్నాడు.

అనుకుల్ రాయ్ ఫిబ్రవరి 2022లో ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో కోల్‌కతా నైట్‌రైడర్స్ అతన్ని కొనుగోలు చేసింది. ఆయన మే 2న రాజస్థాన్ రాయల్స్ తో జరిగిన మ్యాచ్‌లో అరంగేట్రం చేశాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1992 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు